[{"text_idx": "#000000", "text": "Heriau darlledu mewn iaith leiafrifol"}, {"text_idx": "#000002", "text": "Ond nid y sianel Gymraeg yw'r unig ddarlledwr fydd yn gweld gostyngiad yn eu cyllid yn y blynyddoedd nesaf."}, {"text_idx": "#000006", "text": "Yng nghymunedau ymreolaethol Sbaen, mae darlledu wedi'i ddatganoli yn rhannol - sy'n golygu fod gan lywodraethau cenhedloedd fel Catalonia a Gwlad y Basg yr hawl i sefydlu eu darlledwyr eu hunain."}, {"text_idx": "#000008", "text": "Disgrifiad o\u2019r llun, Mae'r wasg Gatalaneg yn ffynnu, wrth i'r boblogaeth drafod annibynniaeth"}, {"text_idx": "#000009", "text": "Yng Nghatalonia, mae'r llywodraeth ddatganoledig yn ariannu darlledwr cyhoeddus, y CCMA, sydd a\u0302 chyllid o 343m Ewro ac yn rhedeg chwe sianel deledu yn yr iaith leol."}, {"text_idx": "#000010", "text": "Ar ben hynny, mae cyfryngau preifat Catalaneg-eu-hiaith yn ffynnu gan fod \"mwy o fuddsoddiad cyhoeddus ar draws pob maes wedi creu cyd-destun ble mae cyfryngau preifat yn gallu byw,\" yn o\u0302l yr Athro Jones."}, {"text_idx": "#000011", "text": "Ond efallai bod cymharu a\u0302'r Gatalaneg, sydd gan dros 9 miliwn o siaradwyr, ychydig yn optimistaidd. Beth am y Fasgeg, sy'n cael ei siarad gan 714,000 o bobl?"}, {"text_idx": "#000013", "text": "Mae dwy sianel mewn Basgeg - un gyffredinol gafodd ei sefydlu yn 1982, ac un wedi'i hanelu at blant gafodd ei sefydlu yn 2008, yr un cyfnod ag roedd so\u0302n am sefydlu sianel Gymraeg i blant."}, {"text_idx": "#000014", "text": "Yn ogystal, mae gan y Basgiaid ddwy orsaf radio genedlaethol yn darlledu mewn Basgeg yn unig, ac ystod eang o gyfryngau ysgrifenedig - papur dyddiol o'r enw Berria a nifer o gyhoeddiadau tebyg i bapurau bro sydd wedi dod at ei gilydd i wasanaethu ardaloedd ehangach ar bapur, radio, teledu a'r we."}, {"text_idx": "#000015", "text": "Disgrifiad o\u2019r llun, Taleithiau Bizkaia, Gipu\u0301zkoa ac Araba sy'n rhan o'r Gymuned Ymreoledig Fasgaidd - ond mae pedair talaith arall yn rhan o diriogaeth draddodiadol y Basgwyr a'u hiaith"}, {"text_idx": "#000019", "text": "Ond dydi'r sefyllfa ddim yn fe\u0302l i gyd yn Sbaen. Yng nghymuned ymreolaethol Valencia, i'r de o Gatalonia, maen nhw'n siarad valencia\u0300, tafodiaith Gatalanaidd."}, {"text_idx": "#000021", "text": "Cafodd 1,700 aelod o staff eu diswyddo a'u gyrru allan o'r stiwdios gan yr heddlu."}, {"text_idx": "#000022", "text": "Disgrifiad o\u2019r llun, Ar 29 Tachwedd 2013, fe ddarlledodd RTVV drwy'r nos, cyn i'r sianel gael ei chau gan yr awdurdodau"}, {"text_idx": "#000023", "text": "\"Rhan o'r broblem yw fod y rhanbarthau yn Sbaen ddim yn cyfateb i diriogaeth hanesyddol ieithoedd,\" meddai'r Athro Jones, gan gyfeirio at y ffaith fod Catalaneg a'i thafodieithoedd yn cael ei siarad yn Valencia, yn yr Ynysoedd Balearaidd ac mewn rhan o Aragon, tu hwnt i ffiniau Catalonia."}, {"text_idx": "#000024", "text": "Yng nghyfnod darlledu analog, roedd llywodraeth Catalonia'n rhoi mastiau ar ei ffiniau er mwyn gwasanaethu siaradwyr yr iaith yn y rhanbarthau cyfagos, meddai."}, {"text_idx": "#000025", "text": "Ond nawr mae rhanbarthau'n gallu blocio signalau digidol i rwystro dylanwad sianeli Catalonia, ac i amddiffyn incwm hysbysebu eu darlledwyr eu hunain."}, {"text_idx": "#000026", "text": "Ar y funud, felly, ychydig o siaradwyr valencia\u0300 sy'n gallu gwylio teledu yn un o'r tafodieithoedd Catalaneg."}, {"text_idx": "#000027", "text": "Ond efallai bod gobaith iddyn nhw - mae'r glymblaid sy'n rheoli'r rhanbarth ers etholiadau Mai 2015 wedi addo ail-agor RTVV, i ddarparu teledu yn y dafodiaith unwaith eto."}, {"text_idx": "#000033", "text": "Gareth Hughes: O wleidyddiaeth i arlunio"}, {"text_idx": "#000034", "text": "Yr artist lliwddall sy\u2019n chwarae gyda lliwiau"}, {"text_idx": "#000038", "text": "Max Boyce yn 80: 'Un o'r bois'"}, {"text_idx": "#000039", "text": "Hanner canrif o werthu cig yn Llanrug"}, {"text_idx": "#000040", "text": "Cynnal gwersi Cymraeg... draw yn Ffrainc"}, {"text_idx": "#000041", "text": "3 llun: Lluniau pwysicaf Rakie Ayola"}]